kardosdrur/scandi-wiki huggingface dataset:
Ampère-Maxwells lov

Ampère-Maxwells lov er en af de grundlæggende ligninger i klassisk elektromagnetisme.

Ampères lov beskrev oprindeligt, hvordan strøm giver anledning til et magnetfelt  - det fundamentale princip bag elektromagneter - men senere tilføjede James Clerk Maxwell, at et magnetfelt også kan dannes af et variende elektrisk felt . Det er dette, der muliggør eksistensen af elektromagnetisk stråling.

Faradays induktionslov minder om Ampère-Maxwells lov og beskriver, hvordan ændringer i et magnetfelt giver anledning til et elektrisk felt.

Loven på integral-form 

Ampère-Maxwells fulde lov på integral-form lyder:

På venstresiden er magnetfeltet integreret over kurven , der omkranser en flade . På højresiden står der to termer. Den første er Ampères og er strømtætheden integreret over arealet af . Jo flere ladninger, der bevæger sig igennem arealet, jo større vil magnetfeltet altså være. Den samlede strøm  igennem arealet er blot:

 er en konstant kaldet vakuumpermeabiliteten. Den anden term er Maxwells senere tilføjelse og angiver, at det elektriske felt integreret over fladen - dvs. den elektriske flux - skaber et magnetisk felt, når det ændrer sig.  er en anden konstant kaldet vakuumpermettiviteten.

Eksempel med Ampères lov 
I Ampères simplere lov regnes det andet led for negligibelt. Ved at bruge strømmen i stedet for strømtætheden kan Ampères lov altså skrives som:

Hvis området  er en cirkel med radius , er omkredsen givet ved:

hvilket er kurven 's størrelse. Hvis strømmen er fordelt rotationssymmetrisk, må det magnetiske felt være lige stort alle steder på kurven og kan derfor tages uden for integralet. Integralet giver da bare omkredsen:

Magnetfeltets størrelse  er altså givet ved:

Dette er magnetfeltet, der fx kan findes omkring en ubeskyttet ledning. Det falder i styrke med én over afstanden.

Loven på differentialform 
Alt afhængig af formålet kan det være fordelagtigt at formulere Ampère-Maxwells lov som differentialligning i stedet. Ved at anvende Stokes' sætning på venstresiden og Leibniz' integralregel på Maxwells tilføjelse kan loven skrives som:

Hvis dette skal gælde for alle integrander, må integranderne også være lig med hinanden. Differentialformen bliver altså:

Denne form er fx nyttig til at vise, at lys er elektromagnetisk stråling. Det viser sig nemlig, at lysets hastighed er relateret til permeabilitet og permittivitet ved

hvor  er lysets hastighed.

Eksterne henvisninger 
 Ampère's Law fra Crash Course

Kildehenvisninger 

Elektrodynamik
Tanne Amanda Balcells

Tanne Amanda Balcells er en dansk sangerinde. Hun deltog i den 12. sæson af X-Factor Danmark på TV 2, som en del af Oh Lands sammensatte pigegruppe "ECHO", som nåede til semifinalen og fik en fjerdeplads.

Hun deltog senere i Dansk Melodi Grand Prix 2020 sammen med Benjamin Rosenbohm under kunstnernavnet Ben & Tan, hvor de vandt med sangen "Yes". Ben & Tan skulle have repræsenteret Danmark vef Eurovision Song Contest 2020 i Rotterdam, men grundet Covid-19 pandemien blev Eurovision Song Contest 2020 aflyst.

Diskografi 

 "I Got You"
 "Yes"

Eksterne henvisninger 
 

Sangere fra Danmark
Deltagere i X Factor (Danmark)
Vindere af Dansk Melodi Grand Prix
Deltagere ved Dansk Melodi Grand Prix 2020
Niklas Simonsen

Niklas Simonsen er en færøsk håndboldspiller, der spiller for den danske klub TM Tønder Håndbold og Færøerne.

Håndboldspillere fra Færøerne
Fløjten

Fløjten er en betegnelse for det at fløjte uden brug af en kunstig fløjte. Dette sker typisk ved at skabe en lille åbning med en persons løber, normalt efter at have vædet dem, og derefter blæse eller suge luft ind gennem hullet. Luften modereres af læberne, en krøllet tunge, tænder eller til tider fingre (der placeres henover munden eller i forskellige områder mellem de spidsede læber) for at skabe turbulens, og den krøllede tunge fungerer som resonanskammer til at forstærke den resulterende lyd ved at fungere som en Helmholtz-resonator. Typerne af fløjtelyde han manipuleres ved at bevæge forskellige dele af læberne, fingrene, tungen og epiglottis.

Henvisninger 

Musik
Fløjtet sprog

Fløjtede sprog anvender fløjten til at emulere tale og facilitere kommunikation. Et fløjtet sprog er et system af fløjtet kommunikation, som tillader rutinerede fløjtere at transmittere og forstå et potentielt ubegrænset antal beskeder over lange afstande. Fløjtet sprog adskiller sig fra det begrænsede antal koder, der somme tider anvendes af fårehyrder eller dyretrænere til at transmittere simple beskeder eller instruktioner. Generelt emulerer fløjtede sprog et naturligt talt sprogs toner eller vokalformanter, såvel som dets intonation og prosodi, således at trænede lyttere, der taler det pågældende sprog, kan forstå den kodede besked.

Fløjtede sprog er sjældne sammenlignet med talesprog, men findes dog i kulturer over hele verden.

Henvisninger 

Lingvistik
Gredstedbroskibet

Gredstedbroskibet er et træskib fra omkring år 630, der blev fundet i 1945 under arbejde i Kongeå ved Gredstedbro i Sønderjylland.

Der blev fundet tre dele af skibet, som man i første omgang troede var dele af et en bro. Træet blev indleveret til Antikvarisk Samling i Ribe. Først 20 år senere blev træet undersøgt grundigere, hvor Mogens Bencard konstaterede at det var et spant, et fragtment af stævnen og et stykke af kølen. Man har siden foretaget yderligere udgravningerne for at finde flere fragmenter af skibet, men det er ikke lykkedes.

Skibstype ligger mellem konstruktionen af Nydambåden og vikingeskibe.

Spanten var fermstillet i ét stykke tre, og de har sandsynligvis været 220-230 cm lang, men kun 180 cm er bevaret. Fragmentet af stævnen var 113 cm langt, og var af samme type som Nydambåden. Kølfragmentet var 203 cm langt, og undersiden var slidt, hvilket indikerer at fartøjet har været trukket på land regelmæssigt.

Referencer 

Arkæologiske fund fra Danmark
Oldsager fra skandinavisk jernalder
Michelle Vesterby

Michelle Vesterby (født 28. september 1983 i Herning) er en kvindelig dansk triatlet og tidligere svømmer. Efter at have været aktiv svømmer i flere år, startede hun på triatlon i 2008, som 25 årig. Hun har siden 2012, været triatlet på professionel plan. 

Hun medvirkede i 2019, i sit eget program på TV2 Sport, hvor hun ville forsøge at vinde Ironman Copenhagen, få måneder efter hendes barns fødsel. Hun blev nummer fem, ved stævnet.

Hun er uddannet i idræt og sundhed på ved Syddansk Universitet.

Resultater 
Tabellen viser de mest markante resultater, opnået ved internationale triathlonstævner siden 2011..

Referencer

Eksterne henvisninger 
 
 Michelle Vesterbys Hjemmeside 
 Michelle Vesterby hos Kvindesport 

Triatleter fra Danmark
Svømmere fra Danmark
Personer fra Herning
Kvindelige sportsudøvere
Bethlehemskirken (Kerteminde-Dalby Valgmenighed)

Bethlehemskirken er en grundtvigsk valgmenighedskirke i Dalby, Kerteminde Kommune. 

Kirken er opført 1869, året efter vedtagelsen af valgmenighedsloven af 15. maj 1868 gjorde det lovligt at etablere egne valgmenigheder. Christen Kold havde 1853 flyttet sin højskole fra Ryslinge til Dalby, hvor Dalby friskole blev centrum for et blomstrende grundtvigsk miljø. Ved friskolen rejstes 1869 et bedehus kaldet Bethlehemshuset. Dette miljø lagde grunden for opførelsen af en egentlig kirke, der kunne erstatte bedehuset. 

Bygning
Kirken  er tegnet i nyromansk stil af Andreas Bentsen, Vallekilde, og kirken kunne indvies 4. december 1898. Bygningen består af kor, skib og et vestparti med tvillingetårne. Kirken er opført i røde, maskinstrøgne tegl muret i krydsforbandt på en sokkel af beton.

Inventar 
Inventaret stammer med få undtagelser fra indvielsen 1898. De faste møbler er tegnet af kirkens arkitekt, Andreas Bentsen. Alterudsmykningen er et rundbuet kalkmaleri der viser helligåndsduen svævende over vinranker og en fåreflok og der henvises til Johannesevangeliet 6,35.

Referencer

Litteratur 
 

Kirker i Kerteminde Kommune
Etableret i 1898
Kirker i Fyens Stift
Frederik Willumsen

Frederik Ferdinand Willumsen (født 4. juli 1882 i Snesere, død 1. februar 1964 i Søborg) var en dansk tobaksarbejder og politiker, der fra 1937 til 1952 var sognerådsformand i Gladsaxe Kommune og fra 1952 til 1954 borgmester sammesteds, valgt for Socialdemokratiet . Han afløstes som borgmester af partifællen Aage Baaring Hansen.

Referencer 

Borgmestre i Gladsaxe
Borgmestre fra Socialdemokraterne
Tidligere borgmestre fra Danmark
Hanna Hoffmann

Hanna Gabrielle Hoffmann (født 9. maj 1858 i Molde, Norge, død 26. februar 1917 i Birkerød) var en dansk billedhugger og kunsthåndværker.

Forældrene var den norske købmand Gottfred Anthon Hoffmann (1826-1905) og danske Clara Emilie Constance Bützow (1824-1917).

Uddannelse 

 Hanna Hofmann har sandsynligvis været elev hos Vilhelm Kyhn. Hun uddannede sig videre hos Oluf August Hermansen og hos billedhuggeren Th. Stein.
 Herefter var hun elev på Tegne- og Kunstindustriskolen for Kvinder i perioden 1885 til 1889.
 Fra 1888 gik Hanna Hoffmann på den nyåbnede Kunstakademiets Kunstskole for Kvinder hos August Saabye, og hun tog som den første kvindelige billedhugger afgangseksamen i 1892. 
 I 1893 tog hun en praktisk uddannelse hos guldsmed Vilhelm Christesen og lærte efterfølgende ciselering hos hofjuveler Anton Michelsen.
 Fra 1905 uddannelse Hanne Hoffmann sig som væver hos Kristiane Konstantin-Hansen og Johanne Bindesbøll.

Udstillinger 
Hanna Hoffmann debuterede i 1893 på Charlottenborgs Forårsudstilling og udstillede igen i 1904 Derefter uddannede hun sig til ciselør og tog arbejde i Paris, her udførte hun i perioden 1894 til 1895 sølvarbejder med stiliserede plantedekorationer for forskellige firmaer. I Danmark fortsatte hun med denne stil, hvor hun bl.a. udførte store servicegenstande, f.eks. grøntsagsfade i oxideret sølv.

I 1895 rejste Hanna Hoffmann til London og opholdt sig her i kortere tid. På South Kensington Museum, det nuværende Victoria and Albert Museum, indgår i samlingen een af hendes sølvskåle, museumsnummer 470-1897. Skålen er delvis forgyldt, såkaldt "parcel-gilt" og dateres til ca. 1896. 

I 1904 deltog hun med sølvgenstande i udstillingen "Moderne dansk Kunsthaandværk" på Kunstindustrimuseet i København.

Efter at have studeret garnfarvning i Mora, Sverige, oprettede hun i 1913 et garnfarveri og væveri i Birkerød. Planterne til indfarvningen af garnerne dyrkede hun i egen have.

Referencer

Eksterne Henvisninger 
 
 

Malere fra Danmark
Billedhuggere fra Danmark
Svensk mesterskab i ishockey 1935

Det svenske mesterskab i ishockey 1935 var det 14. svenske mesterskab i ishockey for mandlige klubhold. Mesterskabet havde deltagelse af 13 klubber og blev afviklet som en cupturnering med afslutning den 22. marts 1935.

Mesterskabet blev vundet af AIK, som blev svenske mestre for anden sæson i træk og anden gang i alt. I finalen vandt AIK med 2-1 efter forlænget spilletid over Hammarby IF, der havde kvalificeret sig til slutkampen for femte sæson i træk, og sjette gang i alt.

Finalen blev afviklet i Ispaladset i Stockholm under overværelse af 1.600 tilskuere. Stillingen efter ordinær spilletid var 1-1, efter at Sig Emanuel Andersson i starten af anden periode havde bragt Hammarby foran med 1-0, mens Holger Engberg havde udlignet til 1-1 blot 2-3 minutter inden afslutningen på tredje periode. Kampen skulle derfor afgøres i forlænget spilletid, der blev afviklet over 2 × 5 minutter. Det afgørende 2-1-mål blev scoret i den første overtidsperiode af Holger Engberg.

Resultater

Første runde

Kvartfinaler

Semifinaler

Finale

Spillere 

AIK's mesterhold bestod af følgende spillere:
 Tycho Bohman (2. SM-titel)
 Herman Carlson (2. SM-titel)
 Holger Engberg (1. SM-titel)
 Åke Ericson (2. SM-titel)
 Axel Nilsson (2. SM-titel)
 Erik Persson (2. SM-titel)
 Wilhelm Petersén (2. SM-titel)
 Sven Söderström (1. SM-titel)
Ingen af AIK's spillere havde været udtaget til det svenske landshold, der blev nr. 5 ved VM i Davos tidligere på vinteren. Inden VM spillede landsholdet en testkamp mod AIK, der endte 1-1.

Hammarby IF's sølvhold bestod af følgende spillere:
 Stig Emanuel "Stickan" Andersson
 Åke "Plutten" Andersson
 Sven Bengtsson
 Sven "Svenne Berka" Bergqvist
 Ruben "Rubbe" Carlsson
 Lennart "Joe" Hellman
 Erik Jansson
 Ragnar "Ragge" Johansson
 Erik "Burret" Larsson
 Bengt Liedstrand
 Bertil "Berra" Lundell
 Sören Pettersson
 Emil "Emma" Rundqvist
 Anders "Ankan" Ståhl
 John Wikland
 Sigfrid "Sigge" Öberg

Se også 
 Eliteserien i ishockey 1935

Kilder 
 Passionhockey - Championnat de Suède 1934/35 
 Svenska Ishockeyförbundet - Historik - Nationellt 
 Svenska Dagbladets Årsbok - 1935 - s. 212 
 DIF Hockey - Historia - 1930-39 
 Hammarby IF - Historia - 1934/35 
 AIK Hockey - Vår historia - Storhetstid 1934-1949 
 Svenskhockey.com - Elitserien 1934/35

Noter 

1935
Sport i 1935
Thors Tårn

Thors Tårn kan referere til:
 Thors Tårn (skulptur) – en skulptur af Bjørn Nørgaard fra 1986
 Thors Tårn (højhus)  – et højhus i Randers
Svensk mesterskab i ishockey 1936

Det svenske mesterskab i ishockey 1936 var det 15. svenske mesterskab i ishockey for mandlige klubhold. Mesterskabet havde deltagelse af 12 klubber og blev afviklet som en cupturnering med afslutning den 15. marts 1936.

Mesterskabet blev vundet af Hammarby IF, som blev svenske mestre for tredje gang, og for første gang siden 1933. Finalen var et opgør mod AIK, men det krævede to kampe at få afgjort mesterskabet. I finalen endte den ordinære kamp 0-0, og efter tre overtidsperioder a 10 minutter var stillingen fortsat uafgjort, efter at begge hold havde scoret en enkelt gang i den anden overtidsperiode. Derfor blev afgørelsen udsat til to dage senere, hvor en ny finale blev spillet, og hvor Hammarby IF sejrede med 5-1. Åke Andersson, der blot var 17 år, scorede to af Hammarbys mål, mens hans storebror Stig Emanuel Andersson samt Lennart Hellman og Ragnar Johansson satte de øvrige tre scoringer. Ruben Carlsson, som inden denne sæson havde skiftet til AIK fra Hammarby IF, stod for AIK's enlige fuldtræffer.

Hammarby IF var i finalen for sjette sæson i træk, og syvende gang i alt. AIK havde kvalificeret sig til slutkampen for tredje sæson i træk, og fjerde gang i alt, og der var tredje sæson i træk, at SM-finalen var et opgør mellem AIK og Hammarby IF. Finalerne blev spillet i Ispaladset i Stockholm, og kampene blev overværet af 1.800 hhv. 2.500 tilskuere.

Resultater

Første runde

Omkamp

Kvartfinaler

Semifinaler

Finale

Omkamp

Spillere 

Hammarby IF's mesterhold bestod af følgende spillere:
 Stig Emanuel "Stickan" Andersson (2. SM-titel)
 Åke "Plutten" Andersson (1. SM-titel)
 Tycho Bohman (3. SM-titel)
 Lennart "Joe" Hellman (1. SM-titel)
 Ragnar "Ragge" Johansson (1. SM-titel)
 Bertil "Berra" Lundell (3. SM-titel)
 John Wikland (1. SM-titel)
 Sigfrid "Sigge" Öberg (3. SM-titel)
 Lennart "Månen" Österholm (1. SM-titel)

Se også 
 Svenska Serien 1936

Kilder 
 Passionhockey - Championnat de Suède 1935/36 
 Svenska Ishockeyförbundet - Historik - Nationellt 
 Svenska Dagbladets Årsbok - 1936 - s. 226 
 Hammarby IF - Historia - 1935/36 
 AIK Hockey - Vår historia - Storhetstid 1934-1949 
 Svenskhockey.com - Elitserien 1935/36

Noter 

1936
Sport i 1936
La Côte Sableuse (kanton)

La Côte Sableuse er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner Canet-en-Roussillon (2 kommuner) og La Côte Radieuse (2 kommuner). Hele kantonen ligger både i Arrondissement Perpignan og Arrondissement Céret. Hovedby er Canet-en-Roussillon. 

La Côte Sableuse består af 4 kommuner :

 Canet-en-Roussillon
 Saint-Cyprien
 Saint-Nazaire
 Saleilles

Kilder 

Kantoner i Pyrénées-Orientales
Otto Christian Hammer

Otto Christian Hammer (22. august 1822 i Hulerød, Søborg Sogn - 10. marts 1892 i København) var en dansk søofficer. Han var broder til fotografen Caroline Hammer.

Hammer kom på Søkadetakademiet i 1837 og blev sekondløjtnant i 1843. I 1845 sejlede han med briggen Ørnen til blandt andet Fort Prinsensten ved den afrikanske sydvestkyst, hvor han hjalp med at dæmpe uroligheder og hvor han førte forhandlinger med de indfødte. I krigsårene 1848 og 1849 medvirkede han på eskadren, som blokerede Elben. Senere fik han kommandoen over den armerede slup Larsens Plads. I 1850 ansattes han som næstkommanderende ved den maritime styrke på Fanø. Samme år besatte han øerne Nordstrand og Pelvorm og deltog senere i fægtningen ved Tønning samt i Frederiksstads forsvar. I krigens sidste fase ledede han kystbevogtningen på den slesvigske vestkyst. Den 22. december 1850 blev han slået til ridder af Danebrog. Med krigens afslutning ansattes han af den daværende regeringskommissær Tillisch som krydstold-, fyr- og vagerinspektør. Den 28. februar 1851 indgik han ægteskab med Henriette Jacobine Hastrup (født 3. sept. 1830) og den 3. august 1851 blev han udnævnt til premierløjtnant. I 1854 fik han fast ansættelse som krydstoldinspektør. Endelig den 7. Februar 1858 blev han udnævnt til kaptajnløjtnant. I 1862 overtog han bestyrelsen af Ejderens lods-, fyr- og vagervæsen.

Ved udbruddet af krigen i 1864 indtrådte Hammer på ny i marinens tjeneste og ledede nu fra friserøen Før vadehavsøernes forsvar. Med små midler, men med et godt kendskab til de vanskelige farvande lykkedes det ham i flere måneder at forhindre tyskerne at besætte øerne, men måtte dog den 19. juli 1864, dagen før våbenstilstanden, overgive sig til tyskerne. Som tak fik han senere af dansksindede på øerne skænket en æresabel. Efter krigen repræsenterede han amterne Haderslev, Tønder og Løgumkloster i landstinget, indtil hans mandat bortfaldt ved Slesvigs afståelse. I 1865 oprettede og ledede han et fiskeriselskab og drev i en årrække robbefangst ved Islands østkyst. I 1882 oprettede han i Sverige et savværk.

Værker 
 Vesterhavsøernes Forsvar i Aaret 1864, Gyldendal, København 1865

Litteratur / Kilder 
 Dansk biografisk leksikon, 6. Bind. Gerson - H. Hansen, side 535
 Thomas Hansen Erslew: Supplement til Almindeligt Forfatter-Lexicon, Kjøbenhavn 1858, side 653

Noter 

Før
Søofficerer fra Danmark
Personer i den 2. Slesvigske Krig
Danskere i 1900-tallet
Otto Christian
Personer i Dansk Biografisk Leksikon
Svensk mesterskab i ishockey 1937

Det svenske mesterskab i ishockey 1937 var det 16. svenske mesterskab i ishockey for mandlige klubhold. Mesterskabet havde deltagelse af 15 klubber og blev afviklet som en cupturnering med afslutning den 26. marts 1937.

Mesterskabet blev vundet af Hammarby IF, som blev svenske mestre for anden sæson i træk og fjerde gang i alt. I finalen vandt Hammarby IF med 1-0 over Södertälje SK foran 1.500 tilskuere i Ispaladset i Stockholm i en kamp, hvor Hammarby IF egentlig var storfavoritter men alligevel kun formåede at score én gang. Det afgørende mål blev scoret i anden periode af Sven Bergquist, som inden denne sæson var vendt hjem til Hammarby efter en sæson hos AIK. Bergquist scorede også kampenes eneste mål i semifinalen mod Södertälje IF, som Hammarby ligeledes vandt 1-0.

Hammarby IF var i SM-finalen for syvende sæson i træk, og ottende gang i alt. Södertälje SK havde kvalificeret sig til slutkampen for femte gang, og det var fjerde gang at holdet måtte nøjes med sølvmedaljerne.

Resultater

Første runde

Anden runde

Kvartfinaler

Semifinaler

Finale

Spillere 

Hammarby IF's mesterhold bestod af følgende spillere:
 Stig Emanuel "Stickan" Andersson (3. SM-titel)
 Åke "Plutten" Andersson (2. SM-titel)
 Sven "Svenne Berka" Bergquist (2. SM-titel)
 Lennart "Joe" Hellman (2. SM-titel)
 Ragnar "Ragge" Johansson (2. SM-titel)
 Bengt Liedstrand (3. SM-titel)
 Erik "Fimpen" Lindström (1. SM-titel)
 Bertil "Berra" Lundell (4. SM-titel)
 Sigfrid "Sigge" Öberg (4. SM-titel)

Se også 
 Svenska Serien 1937

Kilder 
 Hockeyarchives - Championnat de Suède 1936/37 
 Svenska Ishockeyförbundet - Historik - Nationellt 
 Svenska Dagbladets Årsbok - 1937 - s. 222 
 Hammarby IF - Historia - 1936/37 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1936/37

Noter 

1937
Sport i 1937
Steve Clark

Steve Clark kan henvise til:
 Steve Clark (musiker) - britisk musiker
 Steve Clark (fodboldspiller) - amerikansk fodboldspiller
Tony Martin

Tony Martin kan henvise til:

 Tony Martin (britisk sanger) (født 1957) - britisk sanger
 Tony Martin (amerikansk sanger) (1913–2012) - amerikansk sanger
 Tony Martin (cykelrytter) (født 1985) - tysk landevejsrytter
Le Canigou (kanton)

Le Canigou er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner Arles-sur-Tech (8 kommuner), Vinça (16 kommuner), Prades (6 kommuner), Prats-de-Mollo-la-Preste (6 kommuner), Olette (3 kommuner) og Céret (2 kommuner). Kantonen overskrider arrondissementgrænserne med 16 kommuner i Arrondissement Céret og 25 i Arrondissement Prades. Hovedby er Amélie-les-Bains-Palalda. 

Kanton Le Canigou består af 41 kommuner :

 Amélie-les-Bains-Palalda
 Arles-sur-Tech
 Baillestavy
 La Bastide
 Boule-d'Amont
 Bouleternère
 Casefabre
 Casteil
 Corneilla-de-Conflent
 Corsavy
 Coustouges
 Espira-de-Conflent
 Estoher
 Fillols
 Finestret
 Fuilla
 Glorianes
 Joch
 Lamanère
 Mantet
 Marquixanes
 Montbolo
 Montferrer
 Prats-de-Mollo-la-Preste
 Prunet-et-Belpuig
 Py
 Reynès
 Rigarda
 Rodès
 Sahorre
 Saint-Laurent-de-Cerdans
 Saint-Marsal
 Saint-Michel-de-Llotes
 Serralongue
 Taillet
 Taulis
 Taurinya
 Le Tech
 Valmanya
 Vernet-les-Bains
 Vinça

Kilder 

Kantoner i Pyrénées-Orientales
Herman Sörgel

Herman Sörgel (født 2. april 1885, død 25. december 1952) var en tysk arkitekt fra Bayern. Han er kendt for sit pionérarbejde med Atlantropa-projektet, som oprindeligt blev udtænkt som en løsning på den økonomiske og politiske tumult, der var i Europa i begyndelsen af 1900-tallet efter første verdenskrig.

Altantropa gik ud på at bygge dæmningger over Gibraltarstrædet, Dardanellerne og mellem Sicilien og Tunesien. Dæmningerne skulle etableres med vandkraftværker, der skulle give elektricitet til hele middelhavsområdet, og skulle styres af et nyt uafhængigt organ, der kunne stoppe leverancen af strøm til ethvert land, der udgjorde en trussel mod freden. Sörgel arbejdede aktivt for sin ide helt frem til sin død i 1952.

Bibliografi 
Sörgels publikationer inkluderer:

Referencer 

Arkitekter fra Tyskland
Personer fra Bayern
Pasteurs Tårn

Pasteurs Tårn er et højhus beliggende på Fadet i Carlsberg Byen. Med en højde på 120 meter fordelt over 37 etager er det den højeste beboelsesejendom i København, og den overgår dermed ikke kun Domus Vista fra 1969 men også Christiansborg Slot og Københavns Rådhus. De 172 ejerlejligheder har indflytning 10. oktober 2022. Tårnet er tegnet af Wingårdh Arkitektkontor og projekteret af Vilhelm Lauritzen Arkitekter.

Bygningen tangerer rekorden som Danmarks højeste etageejendom, men bliver overgået allerede en måned efter af Lighthouse i Aarhus. 

Facaden er beklædt med rustpræget stål, som skal lede tankerne tilbage på nogen af områdets gamle industribygninger – herunder Kedelhallen.

Tårnet er opkaldt efter den franske kemiker og mikrobiolog Louis Pasteur, som var et videnskabeligt forbillede for Carlsbergs grundlægger J.C. Jacobsen. I Carlsberg Laboratoriums indgangshal opsatte Jacobsen en buste af Pasteur for at hædre ham.

Se også
 Højhuse i København
 Højhusene i Carlsberg Byen

Kilder 

Carlsberg Byen
Beboelsesbygninger i København